smcproject/ml-wiki-sentences huggingface dataset:
പ്രവർത്തിച്ചു പഠിക്കുക എന്ന മഹത്തായ ആദർശത്തിന് ഈ പദ്ധതിയിൽ പ്രാധാന്യം നല്കിയിട്ടുണ്ട്.
ആദർശവാദം (Idealism), പ്രകൃതിവാദം (Naturalism), പ്രായോഗികതാവാദം (Pragmatism) തുടങ്ങിയ ദർശന ശാഖകളിലെ നല്ല വശങ്ങൾ ഇതിൽ സമന്വയിക്കപ്പെട്ടിരിക്കുന്നു.
ഈ പദ്ധതി പ്രവർത്തിക്കു പ്രാധാന്യം നല്കിക്കൊണ്ട് സന്തുലിതവും ഏകതാനവും ആയ ഒരു സമൂഹത്തെ കരുപ്പിടിപ്പിക്കുവാൻ സഹായിക്കുന്നു.
ഇത് വിദ്യാഭ്യാസത്തിന്റെ പൊതുലക്ഷ്യങ്ങളിൽ ആദർശവാദത്തെയും സംവിധാനത്തിൽ (Settings) പ്രകൃതിവാദത്തെയും, രീതിയിൽ (Method) പ്രായോഗികതാവാദത്തെയും അവലംബിക്കുന്നു.
മനഃശാസ്ത്രപരമായ പ്രാധാന്യം
ജൻമവാസന, വികാരവിചാരങ്ങൾ എന്നിവയെ ഉചിതമാർഗ്ഗത്തിലൂടെ നയിക്കുക, പഠനപ്രക്രിയയുടെ തത്ത്വങ്ങൾ ഉപയോഗിക്കുക, അച്ചടക്കം പാലിക്കുക, വ്യക്തിത്വത്തിന്റെ നാനാവശങ്ങളെ വികസിപ്പിക്കുക എന്നീ മനഃശാസ്ത്രപരമായ വസ്തുതകൾക്ക് അടിസ്ഥാനവിദ്യാഭ്യാസ പദ്ധതിയിൽ അർഹമായ സ്ഥാനം നല്കിയിട്ടുണ്ട്.
സാമൂഹിക പ്രാധാന്യം
സ്വയം പര്യാപ്തത എന്ന സാമൂഹികവ്യവസ്ഥിതിക്ക് രൂപം നല്കുവാനുള്ള ബോധപൂർവമായ ശ്രമം ഈ പദ്ധതിയിൽ കാണാം.
ജോലിയുടെ മാഹാത്മ്യം അത് ഉയർത്തിക്കാണിക്കുന്നു.
സഹകരണ ബോധം വളർത്തിയും ഗ്രാമജീവിതവും നഗരജീവിതവും തമ്മിലുള്ള വിടവ് നികത്തിയും സാമ്പത്തിക പ്രശ്നങ്ങൾ ആവുന്നത്ര പരിഹരിച്ചും സമൂഹത്തെ പുനഃസംവിധാനം ചെയ്യുന്നതിന് പറ്റിയ പ്രവർത്തനപരിപാടികൾ ഈ പദ്ധതി ആവിഷ്കരിച്ചിട്ടുണ്ട്.
പാഠ്യപദ്ധതി
പ്രത്യേകമായ ഒരു പാഠ്യപദ്ധതിയാണ് അടിസ്ഥാനവിദ്യാഭ്യാസത്തിനുള്ളത്.
അഞ്ചാംക്ളാസ്സുവരെ സഹവിദ്യാഭ്യാസം അനുവദിച്ചിട്ടുണ്ട്.
ആൺകുട്ടികൾക്കും പെൺകുട്ടികൾക്കും ഒരേ രീതിയിലുള്ള വിദ്യാഭ്യാസമാണ് നല്കുന്നതെങ്കിലും അഞ്ചാംക്ളാസ്സിനുശേഷം പെൺകുട്ടികൾ ഗാർഹികവിജ്ഞാനം പഠിക്കണമെന്ന് നിഷ്കർഷിച്ചിരിക്കുന്നു.
താഴെപ്പറയുന്ന വിഷയങ്ങൾ പാഠ്യപദ്ധതിയിൽ ഉൾപ്പെടുത്തിയിട്ടുണ്ട്: അടിസ്ഥാനവിദ്യാഭ്യാസം അംഗീകരിക്കുന്ന കൈത്തൊഴിൽ - നൂല്നൂല്പ്, നെയ്ത്ത്, മരപ്പണി, കൃഷി, കായ്കറിത്തോട്ടനിർമ്മാണം, തുകൽപ്പണി, പാവകളും കളിമൺപാത്രങ്ങളും നിർമ്മിക്കൽ, മീൻപിടിത്തം, ഗാർഹികകല (പെൺകുട്ടികൾക്ക്), പ്രാദേശികവും ഭൂമിശാസ്ത്രപരവുമായ കാര്യങ്ങളെ അടിസ്ഥാനമാക്കിയുള്ള മറ്റേതെങ്കിലും കൈത്തൊഴിൽ.
മാതൃഭാഷ .
ഗണിതശാസ്ത്രം .
സാമൂഹികപാഠങ്ങൾ.
ജനറൽ സയൻസ്.
കലകൾ: ചിത്രകല , സംഗീതം മുതലായവ.
കായികവിനോദങ്ങളും കളികളും.
ഹിന്ദി .
ന്യൂനതകൾ
ആദർശനിഷ്ഠമെങ്കിലും ഈ പദ്ധതിക്കു പ്രതീക്ഷിച്ചത്ര ജനസമ്മതിയും പ്രചാരവും നേടാൻ സാധിച്ചില്ല.
അതിനുള്ള ചില മൌലികകാരണങ്ങൾ താഴെ ചേർക്കുന്നു: തൊഴിലിനെ കേന്ദ്രീകരിച്ചുകൊണ്ട് എല്ലാ വിഷയങ്ങളും പഠിപ്പിക്കണം എന്ന സിദ്ധാന്തത്തെ മുറുകെപ്പിടിക്കുമ്പോൾ വിഷയങ്ങളുടെ തുടർച്ച പലപ്പോഴും നഷ്ടപ്പെടുന്നു.
ശാഖാചംക്രമണം അധ്യാപനത്തിന്റെ അപരിഹാര്യസ്വഭാവമായിത്തീരുകയും ഏകാഗ്രതയ്ക്ക് ഭംഗം വരികയും ചെയ്യുന്നു.
പ്രവർത്തനം (തൊഴിൽ) മിക്കപ്പോഴും ഒന്നുതന്നെയാകുമ്പോൾ കുട്ടികൾക്കും അധ്യാപകർക്കും വിരസത അനുഭവപ്പെടുന്നു.
അധ്യാപകവേതനം കുട്ടികളുടെ തൊഴിൽകൊണ്ട് നിർവഹിക്കപ്പെടേണ്ടിവരുമ്പോൾ കുട്ടികൾക്കു താങ്ങാനാകാത്തവിധം ജോലി ചെയ്യേണ്ടിവരുന്നു.
കഴിവും ഭാവനയും ആത്മാർഥതയും ത്യാഗസന്നദ്ധതയുമുള്ള അധ്യാപകരെ ലഭിക്കുക അത്ര എളുപ്പമല്ല.
ക്രമേണ താത്വികവശം ബലികഴിക്കപ്പെട്ട് ചടങ്ങുകളിൽ ശ്രദ്ധ കേന്ദ്രീകൃതമായിപ്പോകുന്നു.
കാലദേശോചിതങ്ങളായ പരിഷ്കാരങ്ങൾ വരുത്താനുള്ള വൈമുഖ്യം മൂലം ഒരുതരം നിർജീവത്വം അതിനു വന്നുചേരുന്നു.
തൊഴിലുമായി വിദ്യാഭ്യാസത്തെ ബന്ധപ്പെടുത്തുക എന്ന ആശയത്തിനു വിദ്യാഭ്യാസചിന്തകൻമാർ വലിയ പ്രസക്തിയും മൂല്യവും കല്പിക്കുന്നു.
കാലാനുസൃതമായി വിദ്യാഭ്യാസം പരിഷ്കരിക്കപ്പെടുമ്പോൾ അടിസ്ഥാനവിദ്യാഭ്യാസ പദ്ധതിയുടെ പല അംശങ്ങളും അതിൽ ലയിക്കുമെന്നു പ്രതീക്ഷിക്കപ്പെടുന്നു.
ഈ പാഠ്യപദ്ധതിയിൽ ഇംഗ്ളീഷിന് സ്ഥാനം നല്കിയിട്ടില്ല.
മതപഠനവും ഉൾപ്പെടുത്തിയിട്ടില്ല.
പുതിയ വിദ്യാഭ്യാസപദ്ധതി വിജയിപ്പിക്കുന്നതിനായി അധ്യാപകരെ പരിശീലിപ്പിക്കുവാൻ സമഗ്രമായ ഒരു അധ്യാപകപരിശീലന കോഴ്സ് നിർദ്ദേശിക്കപ്പെട്ടിട്ടുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അടിസ്ഥാനവിദ്യാഭ്യാസ പദ്ധതി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അൽഫാ മാഗ്നറ്റിക് സ്പെക്ട്രോമീറ്റർ ഇംഗ്ലീഷ് വിലാസം https://ml.wikipedia.org/wiki/Alpha_Magnetic_Spectrometer
2011 മെയ് 19ന് നാസയുടെ അവസാന സ്പേസ് ഷട്ടിൽ (എൻഡവർ STS 134)ദൗത്യത്തിന്റെ ഭാഗമായി അന്താരാഷ്ട്ര ബഹിരാകാശ നിലയത്തിൽ സ്ഥാപിച്ച സങ്കീർണമായ ശാസ്ത്രീയ ഉപകരണമാണ് അൽഫാ മാഗ്നറ്റിക് സ്പെക്ട്രോമീറ്റർ (എഎംഎസ് 02) .
ഇതിന് 7000 കിലോഗ്രാം ഭാരമുണ്ട്.
200 കോടി ഡോളറാണ് നിർമ്മാണ ചിലവ്.
കോസ്മിക് കിരണങ്ങളും ദ്രവ്യകണങ്ങളും തമ്മിലുള്ള പ്രതിപ്രവർത്തനങ്ങളെക്കുറിച്ചുള്ള പഠനമാണ് ലക്ഷ്യം.
അനുബന്ധ ഉപകരണങ്ങൾ ട്രാൻസിഷൻ റേഡിയോ ഡിറ്റക്ടർ : കണികാപ്രവാഹത്തിന്റെ പരമാവധി വേഗപരിധി അളക്കാൻ സിലിക്കൻ ട്രാക്കറുകൾ :  കണികാപ്രവാഹപാത പിന്തുടർന്ന് അവയുടെ വൈദ്യുത ചാർജ് കണ്ടെത്താൻ സ്ഥിര കാന്തങ്ങൾ : കണികാപ്രവാഹത്തിന്റെ ദിശ ക്രമീകരിക്കാൻ സ്റ്റാർ ട്രാക്കറുകൾ : ഉപകരണത്തിന്റെ നിരീക്ഷണമേഖല ക്രമീകരിക്കാൻ ചെറൻകോവ് ഡിറ്റക്ടർ : അതിവേഗത്തിൽ സഞ്ചരിക്കുന്ന പ്രതികണങ്ങളുടെ വേഗത അളക്കാൻ ഇലക്ട്രോ മാഗ്നറ്റിക് കലോറിമീറ്റർ : കണികാ സംഘട്ടനത്തിന്റെ ഊർജനില അളക്കാൻ ആന്റീ കോയിൻസിഡൻസ് കൗണ്ടർ :  അനാവശ്യ കണങ്ങളെ അരിച്ച് മാറ്റാൻ അവലംബം
അൽഫിയ ഇംഗ്ലീഷ് വിലാസം https://ml.wikipedia.org/wiki/Al-Alfiyya_of_Ibn_Malik
അറബി വ്യാകരണത്തിലെ ഒട്ടുമിക്ക നിയമങ്ങളും ഉൾകൊള്ളിക്കപ്പെട്ട ഒരു കാവ്യസമാഹാര കൃതിയാണ്  ആണ് അൽഫിയ .
പേര് സൂചിപ്പിക്കുന്നത് അറബിയിൽ 1000 എന്നാണെങ്കിലും 1003 വരികൾ ഇതിലുണ്ട്.
അറബി ഭാഷയിൽ വലിയ സ്വീകാര്യത നേടാൻ അൽഫിയക്ക് കഴിഞ്ഞു.
ഹൃദിസ്ഥമാക്കാനുള്ള എളുപ്പവും സമഗ്രതയും അതിനെ കൂടുതൽ ആളുകൾ തിരഞ്ഞെടുക്കാനുള്ള കാരണമായി.
ഓരോ നിയമത്തിനും കൃത്യമായ ഉദാഹരണവും അധ്യായങ്ങളുടെ സൂക്ഷ്മമായ ക്രമീകരണവും അൽഫിയയെ മികവുറ്റതാക്കി.
ഏറ്റവും കൂടുതൽ വ്യാഖ്യാനങ്ങൾ എഴുതപ്പെട്ട ഒരു ഗ്രന്ഥം എന്ന പ്രത്യേകതയും അൽഫിയയ്ക്ക് ഉണ്ട്.
ഇബ്നു മാലിക് എന്ന പേരിൽ അറിയപ്പെടുന്ന മുഹമ്മദ്‌ ഇബ്നു അബ്ദുല്ലയാണ് ഇതിന്റെ കർത്താവ്.
ഒരു പാട് വ്യാഖ്യാനങ്ങൾ ഉണ്ടെങ്കിലും അവയിൽ ഏറ്റവും വിഖ്യാതമായത് ഇബ്നു ഹിഷാമിന്റെ വ്യാഖ്യാനവും ഇബ്നു ഉകൈലിന്റെ വ്യാഖ്യാനവും സ്വബ്ബാന്റെ വ്യാഖ്യാനവുമാണ്.
വ്യാഖ്യാനങ്ങൾക്ക് വീണ്ടും വ്യാഖ്യാനം എഴുതപ്പെട്ടിടുണ്ട്.
കേരളത്തിൽ വ്യാപകമായി ഉപയോഗിക്കപ്പെടുന്ന വ്യാഖ്യാനത്തിനു വീണ്ടും വ്യാഖ്യാനം എഴുതിയത് കേരളത്തിലെ അറിയപ്പെടുന്ന അറബി ഭാഷാപണ്ഡിതനായിരുന്ന വൈലത്തൂർ ബാവ മുസ്ലിയാർ ആണ് ( തല്മീഹുൽ ഫവാഇദു നഹ്വിയ )
അതു പോലെ പല ഗ്രന്ഥങ്ങളും അൽഫിയ്യയെ ചുറ്റിപ്പറ്റി രചിക്കപ്പെട്ടിട്ടുണ്ട്.
ഒട്ടേറെ ഗ്രന്ഥങ്ങളുടെ രചയിതാവും പ്രമുഖ പണ്ഡിതനുമായ കെ മുഹമ്മദ് ബാഖവി പൂക്കോട്ടൂർ അൽഫിയക്ക് അറബി മലയാള തർജുമയും രചിച്ചിട്ടുണ്ട് അവലംബം ↑ {{ cite encyclopedia }} : Invalid | ref=harv ( help ) ↑ Eickelman, D. F. (1992).
Knowledge and Power in Morocco: The Education of a Twentieth-Century Notable.
Princeton: Princeton University Press, p. 56
Wikimedia Commons has media related to Category:Explanation of Alfiya Ibn Malik .
അൽഫോൺസ (നടി) ഈ ലേഖനത്തിന്റെ വ്യാകരണം, ശൈലി, കെട്ടുറപ്പ്, അക്ഷരങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
ദക്ഷിണേന്ത്യൻ ചലച്ചിത്ര വ്യവസായത്തിൽ, പ്രത്യേകിച്ച്  സഹകഥാപാത്രങ്ങൾ, അതിഥി വേഷങ്ങൾ എന്നിവയിലൂടെ പ്രശസ്തയായ ഒരു ഇന്ത്യൻ ചലച്ചിത്ര നടിയാണ് അൽഫോൻസ .
കമൽ ഹാസൻ നായകനായി അഭിനയിച്ച കെ.എസ്. രവികുമാറിന്റെ പഞ്ചതന്ത്രം (2002) എന്ന ചലച്ചിത്രത്തിൽ സഹനടിയായി ഏതാനും രംഗങ്ങളിൽ പ്രത്യക്ഷപ്പെട്ട അവർ പിന്നീട് കാതൽ സഡുഗുഡു  (2003) എന്ന ചിത്രത്തിൽ വിക്രമിന്റെ നായികയായും അഭിനയിച്ചു.
തമിഴ്‌നാട്ടിലാണ് അൽഫോൺസ ജനിച്ചത്.
അവരുടെ ഇളയ സഹോദരൻ റോബർട്ട് ഒരു നൃത്തസംവിധായകനാണ്.
കൂടാതെ നടനായും അദ്ദേഹം ചില ചിത്രങ്ങളോടൊപ്പം പ്രവർത്തിച്ചിട്ടുണ്ട്.
നടനായ വിനോദിനൊപ്പം ഏതാണ്ട് രണ്ട് വർഷത്തോളം  സജീവ ബന്ധത്തിൽ ഏർപ്പെട്ടിരുന്നു.
2012 മാർച്ചിൽ അമിതമായി ഉറക്ക ഗുളികകൾ കഴിച്ച് അൽഫോൻസ ആത്മഹത്യയ്ക്ക് ശ്രമിച്ചുവെങ്കിലും മരണത്തിൽനിന്ന് രക്ഷപ്പെട്ടു.
വിനോദിന്റെ മരണത്തിൽ നടിയുടെ പങ്കിനെക്കുറിച്ച് സംശയം ജനിപ്പിച്ചതായി അക്കാലത്ത് ചില പത്രറിപ്പോർട്ടുകൾ പുറത്തുവന്നിരുന്നു.
ഇത്തരം ആരോപണങ്ങൾ അടിസ്ഥാനരഹിതമാണെന്ന് അവർ പിന്നീട് പറഞ്ഞു.
സാമ്പത്തിക പ്രശ്‌നങ്ങൾ കാരണം നിർത്തിവച്ചിരുന്ന കാവസം എന്ന സിനിമയിൽ മുരളിക്കൊപ്പം വിനോദ് നായകനായി അഭിനയിച്ചിട്ടുണ്ടെന്നും എന്നാൽ അര പതിറ്റാണ്ട് കാലത്തോളം കഠിനാധ്വാനം നടത്തിയിട്ടും സിനിമകളിൽ ഒരു അഭിനേതാവെന്ന നിലയിൽ പരാജയപ്പെട്ടത് കാരണം അയാൾ വിഷാദാവസ്ഥയിലായിരുന്നുവെന്നും ഇതാവാം ആത്മഹത്യക്കു കാരണം എന്നും അവർ പറഞ്ഞിരുന്നു.
ചലച്ചിത്രങ്ങൾ വർഷം ചിത്രം വേഷം ഭാഷ കുറിപ്പുകൾ 1995 പൈ ബ്രദേഴ്സ് Mohini മലയാളം 1995 ബാഷ തമിഴ് Special appearance ( Ra..Ra..Ramaiya ) 1995 നാടോടി മന്നൻ Dilruba തമിഴ് 1996 മാൻബുമിഗു മാനവൻ തമിഴ് Special appearance 1997 ഡോങ്കാട്ട തെലുങ്ക് Special appearance 1997 പുധയൽ തമിഴ് Special appearance 1997 രച്ചകൻ തമിഴ് Special appearance 1997 സിന്ദാബാദ് കന്നഡ Special appearance 1997 ഇവാണ്ടി പെല്ലി ചെസുകോണ്ടി തെലുങ്ക് Special appearance 1997 പ്രേമിൻചുകുണ്ടാം രാ തെലുങ്ക് Special appearance 1997 ശുഭകാൻഷാലു തെലുങ്ക് Special appearance 1997 ലോഹ ഹിന്ദി Special appearance 1997 പെരിയ മനുഷൻ തമിഴ് Special appearance 1998 തുള്ളി തിരിന്ത കാലം തമിഴ് Special appearance 1998 രത്നാ തമിഴ് Special appearance 1998 സൊല്ലാമലേ തമിഴ് Special appearance 1998 നിലവേ വാ തമിഴ് Special appearance 1998 തായിൻ മനികോടി തമിഴ് Special appearance 1998 W/o വി. വീര പ്രസാദ് തെലുങ്ക് Special appearance 1998 സുപ്രഭാതം Chilakamma തെലുങ്ക് 1998 Kshemamga Velli Labhamga Randi Ranganayaki തെലുങ്ക് 1998 Navvulata Ramulamma തെലുങ്ക് 1998 Unnudan തമിഴ് Special appearance 1998 Cheran Chozhan Pandian തമിഴ് Special appearance 1999 Suriya Paarvai Sheela തമിഴ് Special appearance 1999 Rajasthan തെലുങ്ക് Special appearance 1999 Suyamvaram തമിഴ് Special appearance 1999 Kaama തമിഴ് Special appearance 1999 Kama തെലുങ്ക് Special appearance 1999 Kaama Tantra Hindi Special appearance 1999 Sivan തമിഴ് Special appearance 1999 Underworld Kannada Special appearance 1999 Thirupathi Ezhumalai Venkatesa Gajala തമിഴ് 1999 Azhagarsamy തമിഴ് Special appearance 1999 Kummi Paattu തമിഴ് Special appearance 2000 നരസിംഹം മലയാളം Special appearance 2000 ദി വാറണ്ട് മലയാളം Special appearance 2000 Kouravudu തെലുങ്ക് Special appearance 2000 Sardukupodam Randi തെലുങ്ക് Special appearance 2000 ക്ഷേമാംഗ വെല്ലി ലബാംഗ രണ്ടി തെലുങ്ക് Special appearance 2000 മനസിച്ചാനു തെലുങ്ക് Special appearance 2000 ഇൻഡിപെൻഡൻസ് ഡേ Tamil/Kannada Special appearance 2000 കണ്ണാൽ പേസവാ തമിഴ് Special appearance 2000 ഫെബ്രുവരി  14 നെക്ലേസ് റോഡ് Asha തെലുങ്ക് 2001 വാഞ്ചിനാതൻ തമിഴ് Special appearance 2001 ബാദ്രി തമിഴ് Special appearance ( Salaaam Maharaasa ) 2001 റെഡ് ഇന്ത്യൻസ് മലയാളം Special appearance 2001 ധിൽ തമിഴ് Special appearance ( Machan Meesai ) 2001 മാ പെല്ലികി രാണ്ടി തെലുങ്ക് Special appearance 2001 അതിപതി തെലുങ്ക് Special appearance 2001 കലിസി നാഡുഡ്ഡം തെലുങ്ക് Special appearance 2001 രാ തെലുങ്ക് Special appearance 2002 ഇരവു പാഡഗൻ തമിഴ് Special appearance 2002 പഞ്ചതന്തിറം Smuggling boss' mistress തമിഴ് 2002 ശ്രീ തമിഴ് Special appearance ( Madura Jilla ) 2003 കാതൽ സഡുഗുഡു Carolina തമിഴ് Special appearance ( Carolinaa ) 2003 സേന തമിഴ് Special appearance 2003 യേസ് മാഡം തമിഴ് Special appearance 2003 ദ ഫയർ മലയാളം Special appearance 2003 അമ്മാ നന്ന ഓ തമില അമ്മായി തെലുങ്ക് Special appearance 2005 മഹാനന്തി തെലുങ്ക് Special appearance 2010 ദാസണ്ണ തെലുങ്ക് Special appearance 2012 മദിരാശി Malayalam 2013 പോലീസ് മാമൻ Malayalam Special appearance അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അൽഫോൺസ
അൽഫോൺസ് വോൺ റോസ്തോൺ ഇംഗ്ലീഷ് വിലാസം https://ml.wikipedia.org/wiki/Alfons_von_Rosthorn അൽഫോൺസ് വോൺ റോസ്തോർൺ.
അൽഫോൺസ് എഡ്‌ലർ വോൺ റോസ്‌തോൺ (19 സെപ്റ്റംബർ 1857 - 9 ഓഗസ്റ്റ് 1909) ഒരു ഓസ്ട്രിയൻ ഗൈനക്കോളജിസ്റ്റായിരുന്നു , അദ്ദേഹം വീനർ ന്യൂസ്റ്റാഡ്-ലാൻഡ് ജില്ലയിൽ സ്ഥിതി ചെയ്യുന്ന ഒരു ഗ്രാമമായ ഓഡ് സ്വദേശിയായിരുന്നു.
1885-ൽ അദ്ദേഹം വിയന്ന സർവകലാശാലയിൽ നിന്ന് ഡോക്ടറേറ്റ് നേടി, അവിടെ അദ്ദേഹം സുവോളജിയും മെഡിസിനും പഠിച്ചു.
സർജൻ തിയോഡോർ ബിൽറോത്തിന്റെ (1829-1894) വിദ്യാർത്ഥിയായിരുന്നു അദ്ദേഹം.
അതിനുശേഷം, വിയന്നയിലെ ഫ്രോവൻക്ലിനിക് എന്ന രണ്ടാമത്തെ സർവകലാശാലയിൽ റുഡോൾഫ് ക്രോബാക്കിന്റെ (1843-1910) സഹായിയായി.
1891-ൽ അദ്ദേഹം ഒബ്സ്റ്റട്രിക്ക്‌സിലും ഗൈനക്കോളജിയിലും ഹാബിലിറ്റേഷൻ നേടി, 1894-ൽ പ്രാഗ് സർവകലാശാലയിൽ OB/GYN-ന്റെ പൂർണ്ണ പ്രൊഫസറായി.
പിന്നീട്, ഗ്രാസ് (1899 മുതൽ), ഹൈഡൽബർഗ് (1902 മുതൽ), വിയന്ന (1908 മുതൽ) സർവകലാശാലകളിൽ പ്രൊഫസറായിരുന്നു.
റോസ്തോൺ മാസ്ക്.
ഗൈനക്കോളജിക്കൽ ഡിസോർഡേഴ്സ് ഉൾപ്പെടെ നിരവധി കൃതികളുടെ രചയിതാവാണ് റോസ്തോൺ.
പെൽവിക് ടിഷ്യു രോഗങ്ങളെ കുറിച്ചുള്ള Die Krankheiten des Beckenbindegewebes എന്ന ഒരു ഗ്രന്ഥവും Die Erkrankungen der weiblichen Geschlechtsorgane എന്ന തലക്കെട്ടിൽ 1896-ൽ റുഡോൾഫ് ക്രോബാക്കുമായി ചേർന്ന് രചിച്ച സ്ത്രീ ലൈംഗികാവയവങ്ങളുടെ രോഗങ്ങളെക്കുറിച്ചുള്ള ഒരു കൃതിയും അദ്ദേഹത്തിന്റെ അറിയപ്പെടുന്ന ഗ്രന്ഥങ്ങളാണ്.
ക്ലോറോഫോം അനസ്തേഷ്യ പ്രയോഗിക്കുന്നതിനുള്ള ഒരു പ്രത്യേക മാസ്ക് രൂപകൽപ്പന ചെയ്തതിന്റെ ബഹുമതിയും റോസ്തോണിനുണ്ട്.
1899 ൽ വിവാഹം കഴിച്ച ഓപ്പറ ഗായിക ഹെലിൻ വൈറ്റായിരുന്നു റോസ്റ്റോണിന്റെ ഭാര്യ.
അവലംബം പേജൽ: ജീവചരിത്ര നിഘണ്ടു (ജർമ്മൻ ഭാഷയിൽ നിന്ന് വിവർത്തനം ചെയ്തത്) Antiquariat für Medizin (ജീവചരിത്ര വിവരങ്ങൾ)
അൽഫോൺസ് പുത്രൻ ഇംഗ്ലീഷ് വിലാസം https://ml.wikipedia.org/wiki/Alphonse_Putharen
മലയാളം, തമിഴ് ചലച്ചിത്രസംവിധായകനാണ് അൽഫോൺസ് പുത്രൻ .
അടുത്ത കാലത്തായി ഗോൾഡ് സിനിമയുടെ തീയേറ്റർ പരാജയവുമായി ബന്ധപ്പെട്ട് പല 
കാര്യങ്ങൾ പറയാറുണ്ട്.
സാമ്പത്തികമായി യാതൊരു ബാധ്യതയും നിർമാതാവിന് ഇത് ഉണ്ടാക്കിയിട്ടില്ല.
റിലീസ്സിന് മുൻപേ തന്നെ കോടിക്കണക്കിന് രൂപ ഓടിടി അവകാശം വഴി പ്രസ്തുത സിനിമ നേടിയിരുന്നു.
ആലുവ കളത്തിൽ ലെയിൻ മാഞ്ഞൂരാൻ വീട്ടിൽ പുത്രൻ പോളിന്റെയും ഡെയ്സി പുത്രന്റെയും മകനായി ജനിച്ചു.
ഊട്ടി ലവ്‌ഡേൽ സ്‌കൂളിൽ സ്കൂൾ വിദ്യാഭ്യാസവും ചെന്നൈയിലെ എസ്.എ.ഇ കോളേജിൽ നിന്ന് ഡിജിറ്റൽ ഫിലിം മേക്കിങ് കോഴ്‌സും പൂർത്തിയാക്കി.
ചലച്ചിത്രമേഖല വർഷം ചലച്ചിത്രം ഭാഷ കുറിപ്പുകൾ 2013 നേരം മലയാളം തമിഴ് സംവിധായകൻ എഡിറ്റർ 2015 പ്രേമം മലയാളം സംവിധായകൻ എഡിറ്റർ 2016 അവിയൽ തമിഴ് സംവിധായകൻ എഡിറ്റർ (ആന്തോളജി ചിത്രം) 2022 ഗോൾഡ് മലയാളം സംവിധായകൻ എഡിറ്റർ അഭിനേതാവ് വർഷം ചിത്രം കഥാപാത്രം ഭാഷ കുറിപ്പുകൾ തുരുമ്പിലും ഇരുപ്പാർ സാത്താൻ തമിഴ് ഹ്രസ്വചിത്ര സംവിധാനം നളൻ കുമാരസ്വാമി 2015 പ്രേമം റോണി വർഗ്ഗീസ് മലയാളം 2022 ഗോൾഡ് സ്പൈഡർ സുരേഷ് മലയാളം ഹ്രസ്വചിത്രങ്ങൾ ചിത്രം ഭാഷ കുറിപ്പ് ക്ലിങ് ക്ലിങ് സംവിധായകൻ നേരം സംവിധായകൻ ദി എയ്ഞ്ചൽ തമിഴ് സംവിധായകൻ എഡിറ്റർ എലി - എ സെക്സി ടെയിൽ മലയാളം സംവിധായകൻ എഡിറ്റർ Reg:We നിശ്ശബ്ദം എഡിറ്റർ അവലംബം
അൽഫോൺസോ ക്വാറോൺ
പ്രസിദ്ധനായ ഒരു മെക്സിക്കൻ ചലച്ചിത്രസംവിധായകനും നിർമ്മാതാവും തിരക്കഥാകൃത്തും ഛായാഗ്രാഹകനും എഡിറ്ററും ആണ് അൽഫോൺസോ ക്വാറോൺ (Alfonso Cuarón) (ജനനം 28 നവംബർ 1961).
മികച്ച സംവിധായകനുള്ള അക്കാദമി അവാർഡ് നേടിയ മെക്സിക്കോയിൽ ജനിച്ച ആദ്യത്തെ ചലച്ചിത്രകാരനാണ് ക്വാറോൺ.
ആറ് വ്യത്യസ്ത വിഭാഗങ്ങളിലായി അക്കാദമി അവാർഡിനായി അദ്ദേഹം നാമനിർദ്ദേശം ചെയ്യപ്പെട്ടു, വാൾട്ട് ഡിസ്നി , ജോർജ്ജ് ക്ലൂണി എന്നിവരുമായി അദ്ദേഹം പങ്കിടുന്ന റെക്കോർഡ് ആണിത്.
ക്വാറോണ് 11 അക്കാദമി അവാർഡ് നാമനിർദ്ദേശങ്ങൾ ലഭിച്ചു, മികച്ച സംവിധായകനായ ഗ്രാവിറ്റി (2013), റോമ (2018), ഗ്രാവിറ്റിക്ക് മികച്ച ഫിലിം എഡിറ്റിംഗ്, റോമയ്ക്ക് മികച്ച ഛായാഗ്രഹണം എന്നിവ ഉൾപ്പെടെ നാലെണ്ണം നേടി.
കുടുംബചിത്രമായ എ ലിറ്റിൽ പ്രിൻസസ് (1995), റൊമാന്റിക് നാടകമായ ഗ്രേറ്റ് എക്സ്പെക്റ്റേഷൻസ് (1998), കമിങ്ങ് ഓഫ് ഏജ് റോഡ് കോമഡി ചിത്രമായ വൈ ടു മാം തമ്പിയാൻ (2001), ഫാന്റസി ഫിലിം ഹാരി പോട്ടർ ചിതമായ ദി പ്രിസൺ ഓഫ് അസ്കാബാൻ (2004) സയൻസ് ഫിക്ഷൻ ഡിസ്റ്റോപ്പിയൻ ത്രില്ലർ ചിൽഡ്രൻ ഓഫ് മെൻ (2006) എന്നിവയും ഉൾപ്പെടുന്നു.
ന്യൂക്ലിയർ മെഡിസിൻ വിദഗ്ധനായ ഡോക്ടർ ആൽഫ്രെഡോ ക്വാറോണ്ടെയും ഫാർമസ്യൂട്ടിക്കൽ ബയോകെമിസ്റ്റായ ക്രിസ്റ്റീന ഓറോസ്കോയുടെയും മകനായി മെക്സിക്കോ സിറ്റിയിലാണ് അൽഫോൻസോ ക്വാറോൺ ഓറോസ്കോ ജനിച്ചത്.
അദ്ദേഹത്തിന് രണ്ട് സഹോദരന്മാരുണ്ട്, കാർലോസ്, ഒരു ചലച്ചിത്രകാരൻ,  ആൽഫ്രെഡോ, ഒരു സംരക്ഷണ ജീവശാസ്ത്രജ്ഞൻ.
ക്വാറോൺ നാഷണൽ ഓട്ടോണമസ് യൂണിവേഴ്സിറ്റി ഓഫ് മെക്സിക്കോയിൽ (യു‌എൻ‌എം) തത്ത്വചിന്തയും അതേ സർവകലാശാലയിലെ ഒരു സ്കൂളായ സി‌യു‌ഇസി (സെൻ‌ട്രോ യൂണിവേഴ്സിറ്റേറിയോ ഡി എസ്റ്റുഡിയോസ് സിനിമാറ്റോഗ്രാഫിക്കോസ് - എന്നയിടത്ത് ചലച്ചിത്രനിർമ്മാണവും പഠിച്ചു), അവിടെ അദ്ദേഹം സംവിധായകൻ കാർലോസ് മാർക്കോവിച്ചിനെയും ഛായാഗ്രാഹകൻ ഇമ്മാനുവൽ ലുബെസ്കിയെയും കണ്ടുമുട്ടി,  അവർ അദ്ദേഹത്തിന്റെ ആദ്യത്തെ ഹ്രസ്വചിത്രമായ വെൻജിയൻസ് ഈസ് മൈൻ നിർമ്മിച്ചു.
കരിയർ 1990 കൾ: ആദ്യകാല കരിയർ 1998 ൽ ഫെസ്റ്റിവൽ ഇന്റർനാഷണൽ ഡി സിനി എൻ ഗ്വാഡലജാരയിൽ ക്വാറൻ.
ആദ്യം ഒരു സാങ്കേതിക വിദഗ്ദ്ധനായും പിന്നീട് സംവിധായകനായും ക്വാറോൺ മെക്സിക്കോയിൽ ടെലിവിഷനിൽ പ്രവർത്തിക്കാൻ തുടങ്ങി,.
അദ്ദേഹത്തിന്റെ ടെലിവിഷൻ ജോലികൾ ലാ ഗ്രാൻ ഫിയസ്റ്റ , ഗാബി: എ ട്രൂ സ്റ്റോറി , റൊമേറോ എന്നിവയുൾപ്പെടെ നിരവധി ചലച്ചിത്ര നിർമ്മാണങ്ങളുടെ അസിസ്റ്റന്റ് ഡയറക്ടറായി ചുമതലയേറ്റു.
1991 ൽ അദ്ദേഹം ആദ്യമായി ബിഗ് സ്ക്രീൻ സംവിധാനം ചെയ്തു.
1991-ൽ ക്വാറോൺ സംവിധാനം ചെയ്ത സലോ കോൺ ടു പരെജ എന്ന ലൈംഗിക കോമഡി, ഒരു സ്ത്രീ ബിസിനസുകാരനെ ( ഡാനിയൽ ഗിമെനെസ് കാച്ചോ അവതരിപ്പിച്ചത് ), ആകർഷകമായ ഒരു നഴ്‌സുമായുള്ള ലൈംഗിക ബന്ധത്തിന് ശേഷം, തനിക്ക് എയ്ഡ്‌സ് ബാധിച്ചെന്ന് വിശ്വസിച്ച് വഞ്ചിതനായ കഥയാണിത്.
എഴുത്ത്, നിർമ്മാണം, സംവിധാനം എന്നിവയ്‌ക്ക് പുറമേ, ക്വാറോൺ ലൂയിസ് പട്‌ലനുമായി ചേർന്ന് ഈ ചിത്രം എഡിറ്റുചെയ്തു.
കാബററ്റ് ഗായിക ആസ്ട്രിഡ് ഹദാദും മോഡൽ / നടി ക്ലോഡിയ റാമെറസും (1989 നും 1993 നും ഇടയിൽ ക്വാറോണുമായി ബന്ധമുണ്ടായിരുന്നു) അഭിനയിച്ച ഈ ചിത്രം മെക്സിക്കോയിൽ വലിയ വിജയമായിരുന്നു.
ഈ വിജയത്തിനുശേഷം, സംവിധായകൻ സിഡ്നി പൊള്ളാക്ക് 1993 ൽ ഷോടൈം പ്രീമിയം കേബിൾ നെറ്റ്‌വർക്കിനായി നിർമ്മിച്ച നവ-നോയിർ സ്റ്റോറികളുടെ ഒരു പരമ്പരയായ ഫാലൻ ഏഞ്ചൽസിന്റെ എപ്പിസോഡ് സംവിധാനം ചെയ്യാൻ ക്വാറനെ നിയമിച്ചു; സ്റ്റീവൻ സോഡർബർഗ് , ജോനാഥൻ കപ്ലാൻ, പീറ്റർ ബോഗ്ദാനോവിച്ച്, ടോം ഹാങ്ക്സ് എന്നിവരും ഈ പരമ്പരയിൽ പ്രവർത്തിച്ചിട്ടുണ്ട്.
ഫ്രാൻസെസ് ഹോഡ്സൺ ബർണറ്റിന്റെ ക്ലാസിക് നോവലിന്റെ അനുകരണമായ തന്റെ ആദ്യത്തെ ഫീച്ചർ ഫിലിം എ ലിറ്റിൽ പ്രിൻസസ് 1995-ൽ ക്വാറോൺ പുറത്തിറക്കി.
1995-ൽ ക്വാറോന്റെ അടുത്ത ചിത്രവും ഒരു സാഹിത്യ അഡാപ്റ്റേഷൻ കൂടിയായ, ചാൾസ് ഡിക്കൻസിന്റെ ഗ്രേറ്റ് എക്സ്പെക്റ്റേഷനുകളുടെ നവീകരിച്ച പതിപ്പ് ആയിരുന്നു.
ഏഥാൻ ഹോക്ക് , ഗ്വിനെത്ത് പാൽട്രോ , റോബർട്ട് ഡി നിരോ എന്നിവർ അഭിനയിച്ചു .
2000 കൾ: അന്താരാഷ്ട്ര വിജയം ചിൽഡ്രൻ ഓഫ് മെൻ എന്ന സിനിമയിൽ ഒരുമിച്ച് പ്രവർത്തിച്ച ക്വാറൻ, ക്ലൈവ് ഓവൻ .
ഗെയിൽ ഗാർസിയ ബെർണൽ, ഡീഗോ ലൂണ, മാരിബെൽ വെർഡെ എന്നിവർ അഭിനയിച്ച വൈ ടു മാം തമ്പിയാൻ എന്ന ചിത്രത്തിലേക്ക് സ്പാനിഷ് സംസാരിക്കുന്ന അഭിനേതാക്കളുമായി 2001 ൽ ക്വാറൻ മെക്സിക്കോയിലേക്ക് മടങ്ങിവന്നു.
ലൈംഗിക അഭിനിവേശമുള്ള രണ്ട് കൗമാരക്കാരെക്കുറിച്ചുള്ള പ്രകോപനപരവും വിവാദപരവുമായ റോഡ് കോമഡിയായിരുന്നു ഇത്, അവരെക്കാൾ പ്രായമുള്ള ആകർഷകമായ വിവാഹിതയായ ഒരു സ്ത്രീയുമായി വിപുലമായ റോഡ് യാത്ര നടത്തുന്നു.
സിനിമയുടെ ലൈംഗികത, പതിവ് പരുഷമായ നർമ്മം, രാഷ്ട്രീയമായും സാമൂഹികമായും പ്രസക്തമായ വശങ്ങൾ എന്നിവ ചിത്രത്തെ ഒരു അന്താരാഷ്ട്ര വിജയവും നിരൂപകരുടെ വലിയ വിജയവുമാക്കി.
മികച്ച ഒറിജിനൽ തിരക്കഥയ്ക്കുള്ള അക്കാദമി അവാർഡ് നോമിനേഷൻ സഹ എഴുത്തുകാരനും സഹോദരനുമായ കാർലോസ് ക്വാറോനുമായി പങ്കിട്ടു.
2004 ൽ, ക്വാറോൺ ഹാരിപോട്ടർ സീരീസിലെ മൂന്നാമത്തെ ചിത്രമായ ഹാരി പോട്ടർ ആൻഡ് ദി പ്രിസൺ ഓഫ് അസ്കാബാൻ സംവിധാനം ചെയ്തു .
സിനിമയോടുള്ള സമീപനത്തിന് ചില ഹാരിപോട്ടർ ആരാധകരിൽ നിന്ന് ക്വാറോൺ അക്കാലത്ത് വിമർശനങ്ങൾ നേരിട്ടിരുന്നു, പ്രത്യേകിച്ച് അതിന്റെ മുൻഗാമികളേക്കാൾ സോഴ്‌സ് മെറ്റീരിയലുമായി കൂടുതൽ ക്രിയേറ്റീവ് സ്വാതന്ത്ര്യം നേടാനുള്ള പ്രവണത.
എന്നിരുന്നാലും, ക്വാറന്റെ Y tu mamá también എന്ന സിനിമ കണ്ട് ഇഷ്ടപ്പെട്ട എഴുത്തുകാരി ജെ കെ റൗളിംഗ് പറഞ്ഞു, ഇതുവരെയുള്ള പരമ്പരയിൽ തന്റെ വ്യക്തിപരമായ പ്രിയങ്കരമായത് ഇതാണെന്ന്.
വിമർശനാത്മകമായി, ആദ്യ രണ്ട് സിനിമകളേക്കാളും മികച്ച സ്വീകാര്യതയാണ് ഈ ചിത്രത്തിന് ലഭിച്ചത്, ചില വിമർശകർ ശരിക്കും ഇതാണ് നോവലുകളുടെ സത്ത അടയാളപ്പെടുത്തിയതെന്നും നോവലുകളുടെ സാരാംശം യഥാർഥത്തിൽ പകർത്തുന്ന ആദ്യത്തെ ഹാരി പോട്ടർ ചിത്രമായി മാറുകയും ചെയ്തു എന്ന് എഴുതി.
സിനിമാ ഫ്രാഞ്ചൈസി സീരീസിലെ ഏറ്റവും മികച്ചത് എന്ന് പ്രേക്ഷക വോട്ടെടുപ്പും നിരൂപകരും പിന്നീട് വിലയിരുത്തി.
ക്ലൈവ് ഓവൻ, ജൂലിയൻ മൂർ , മൈക്കൽ കെയ്ൻ എന്നിവർ അഭിനയിച്ച പിഡി ജെയിംസ് നോവലിന്റെ അനുകരണമായ ക്വാറോണിന്റെ ചിൽഡ്രൻ ഓഫ് മെൻ എന്ന ഫീച്ചർ 2006 ൽ മൂന്ന് അക്കാദമി അവാർഡ് നോമിനേഷനുകൾ ഉൾപ്പെടെ നിരവധി നിരൂപക പ്രശംസ നേടി.
മികച്ച ചലച്ചിത്ര എഡിറ്റിംഗിലെ ( അലക്സ് റോഡ്രിഗസിനൊപ്പം ), മികച്ച അഡാപ്റ്റഡ് തിരക്കഥ (നിരവധി സഹകാരികളോടൊപ്പം) എന്ന ചിത്രത്തിലെ സംഭാവനയ്ക്ക് ക്വാറോണ് തന്നെ രണ്ട് നോമിനേഷനുകൾ ലഭിച്ചു.
അദ്ദേഹം എസ്പരാന്റോ ഫില്മൊജ് ( "എസ്പ്പരാന്തോ ഫിലിംസ്", കാരണം എസ്പരാന്റോ എന്ന അന്താരാഷ്ട്ര ഭാഷയ്ക്കുള്ള തന്റെ പിന്തുണയായി) എന്ന നിർമ്മാണ-വിതരണ കമ്പനി സ്ഥാപിച്ചു.
സിനിമകളിൽ ക്രെഡിറ്റുകൾ ഉണ്ട്), സീസൺ ഡക്ക് , പാൻ ന്റെ ലബ്യ്രിംഥ് , ഗ്രാവിറ്റി എന്ന ചലച്ചിത്രങ്ങളിൽ അതിന്റെ ക്രെഡിറ്റുകൾ ഉണ്ട്.
ഓട്ടിസം സ്പീക്കിനായുള്ള "ഐ ആം ഓട്ടിസം" എന്ന വിവാദമായ പൊതുസേവന അറിയിപ്പും ക്വാറോൺ സംവിധാനം ചെയ്തു.
അതിൽ ഓട്ടിസത്തെ മോശമായി ചിത്രീകരിച്ചതിന് വൈകല്യ അവകാശ ഗ്രൂപ്പുകൾ അദ്ദേഹത്തെ വിമർശിച്ചു.
2010 കൾ: അവാർഡ് വിജയം 72-ാമത് വെനീസ് അന്താരാഷ്ട്ര ചലച്ചിത്രമേളയിൽ ക്യൂറോൺ മൊറേലിയ അന്താരാഷ്ട്ര ചലച്ചിത്രമേളയിൽ അൽഫോൻസോ ക്വാറൻ
2010-ൽ ക്വാറോൺ ഗ്രാവിറ്റി എന്ന ചലച്ചിത്രം വികസിപ്പിക്കാൻ തുടങ്ങി.
അദ്ദേഹത്തോടൊപ്പം ഹാരിപോട്ടർ, അസ്കാബാനിലെ തടവുകാരൻ എന്നിവരിൽ പ്രവർത്തിച്ച ഡേവിഡ് ഹെയ്മാനും ഉണ്ടായിരുന്നു.
സാന്ദ്ര ബുള്ളക്കും ജോർജ്ജ് ക്ലൂണിയും അഭിനയിച്ച ഈ ചിത്രം ഓഗസ്റ്റിൽ 70-ാമത് വെനീസ് അന്താരാഷ്ട്ര ചലച്ചിത്രമേളയിൽ പ്രദർശിപ്പിച്ചു.
ഈ ചിത്രം 2013 ഒക്ടോബർ 4 ന് അമേരിക്കയിൽ റിലീസ് ചെയ്തു 130 ദശലക്ഷം ബജറ്റിൽ നിന്ന് ഈ ചിത്രം 723.2 ദശലക്ഷം ബോക്സോഫീസിൽ നിന്ന് സമ്പാദിച്ചു.
നിരവധി അവാർഡ് നോമിനേഷനുകളും ചിത്രത്തിന് ലഭിച്ചു.
2014 ജനുവരി 12 ന് മികച്ച സംവിധായകനുള്ള വിഭാഗത്തിൽ ഗോൾഡൻ ഗ്ലോബ് അവാർഡ് അൽഫോൻസോ സ്വീകരിച്ചു.
മികച്ച ചിത്രവും മികച്ച സംവിധായകനുമടക്കം പത്ത് അക്കാദമി അവാർഡ് നോമിനേഷനുകൾ ഈ ചിത്രത്തിന് ലഭിച്ചു.
മികച്ച സംവിധായകനുള്ള അവാർഡ് നേടിയ ക്വാറോൺ ആദ്യത്തെ ലാറ്റിൻ അമേരിക്കക്കാരനായി.
അദ്ദേഹവും മാർക്ക് സാങ്കറും മികച്ച ചലച്ചിത്ര എഡിറ്റിംഗിനുള്ള അവാർഡ് നേടി.
2013-ൽ ക്വാറോൺ ബിലീവ് എന്ന സയൻസ് ഫിക്ഷൻ / ഫാന്റസി / സാഹസിക പരമ്പര സൃഷ്ടിച്ചു, ഇത് എൻ‌ബി‌സിയിൽ 2013-14 ലെ യുണൈറ്റഡ് സ്റ്റേറ്റ്സ് നെറ്റ്‌വർക്ക് ടെലിവിഷൻ ഷെഡ്യൂളിന്റെ ഭാഗമായി പ്രക്ഷേപണം ചെയ്തു.
ബാഡ് റോബോട്ട് പ്രൊഡക്ഷൻസ്, വാർണർ ബ്രദേഴ്സ് എന്നിവയ്ക്കായി ക്വാറോൺ ഈ സീരീസ് സൃഷ്ടിച്ചു.
ടെലിവിഷൻ.
2014 ൽ, ടൈം അദ്ദേഹത്തെ "ലോകത്തിലെ ഏറ്റവും സ്വാധീനമുള്ള 100 പേരുടെ " പട്ടികയിൽ ഉൾപ്പെടുത്തി - പയനിയർമാർ.
2015 മെയ് മാസത്തിൽ 72-ാമത് വെനീസ് അന്താരാഷ്ട്ര ചലച്ചിത്രമേളയുടെ ജൂറിയുടെ പ്രസിഡന്റായി ക്വാറോൺ പ്രഖ്യാപിക്കപ്പെട്ടു.
കുടുംബത്തിന്റെ ദീർഘകാല വീട്ടുജോലിക്കാരിയായ ലിബോറിയ റോഡ്രിഗസിന്റെ ജീവിതത്തെ ആസ്പദമാക്കി 1970 കളിൽ മെക്സിക്കോ സിറ്റിയിലെ ഒരു മധ്യവർഗ മെക്സിക്കൻ കുടുംബത്തിന്റെ വീട്ടുജോലിക്കാരിയുടെ കഥയായ ക്വാറന്റെ എട്ടാമത്തെ ചിത്രമായ റോമയുടെ നിർമ്മാണം 2016 അവസാനത്തോടെ ആരംഭിച്ചു.
ക്വാറോണും ഗബ്രിയേലാ റോഡ്രിഗ്സ്-സും നിക്കോളാസ് ചെലിസും നിർമ്മിച്ച ഈ ചിത്രത്തിൽ യലിത്ജ അപരിചിഒ -യും മറീന ഡി റ്റാവിറ -യും അഭിനയിക്കുകയും രണ്ടുപേർക്കും ഓസ്കാർ നാമനിർദ്ദേശം ലഭിക്കുകയും ചെയ്തു.
75-ാമത് വെനീസ് ഇന്റർനാഷണൽ ഫിലിം ഫെസ്റ്റിവലിൽ ഈ ചിത്രം അരങ്ങേറി, അവിടെ ഗോൾഡൻ ലയൺ, , നെറ്റ്ഫ്ലിക്സിൽ ഓൺ‌ലൈൻ റിലീസിന് മുമ്പ് മെക്സിക്കോയിലെയും അമേരിക്കയിലെയും തിരഞ്ഞെടുത്ത തിയേറ്ററുകൾക്കായി വിതരണം ചെയ്തു.
റിലീസ് ചെയ്തപ്പോൾ റോമയ്ക്ക് ഏറെ പ്രശംസ ലഭിച്ചു; അതിന്റെ അംഗീകാരങ്ങളിൽ രണ്ട് ഗോൾഡൻ ഗ്ലോബുകളും (മികച്ച വിദേശ ഭാഷാ സിനിമയും ക്വാറോണ് മികച്ച സംവിധായകനും) മൂന്ന് അക്കാദമി അവാർഡുകളും (മികച്ച സംവിധായകൻ, മികച്ച വിദേശ ഭാഷാ ചലച്ചിത്രം, ക്വാറോണുള്ള മികച്ച ഛായാഗ്രഹണം) എന്നിവ ഉൾപ്പെടുന്നു.
2019 ൽ ക്വാറോണും ആപ്പിളുമായി മൊത്തത്തിലുള്ള ടിവി കരാർ ഒപ്പിട്ടു.
ക്വാറോന്റെ സിനിമകൾ അദ്ദേഹത്തിന്റെ ഒപ്പ് വിഷ്വൽ, തീമാറ്റിക്, ഘടനാപരമായ ഘടകങ്ങൾ കൊണ്ട് ആകർഷിക്കുന്നതായി തോന്നുന്നു.
ഏറ്റവും ശ്രദ്ധേയമായത്, സംവിധായകൻ ലോംഗ് ടേക്കുകളുടെ ഉപയോഗവും നിരന്തരം ചലിക്കുന്ന ക്യാമറയുമാണ്.
ഈ പ്രവണതകൾ ക്വാറോൺ സിനിമകളിൽ പര്യവേക്ഷണം ചെയ്യുന്ന ലോകത്തിനുള്ളിൽ തത്സമയവും യഥാർത്ഥ സ്ഥലവും എന്ന തോന്നൽ സൃഷ്ടിക്കുന്നു.
ഇതിനെക്കുറിച്ച് വിശദീകരിച്ച് സംവിധായകൻ പറയുന്നു, “ ചിൽഡ്രൻ ഓഫ് മെൻ -എന്ന സിനിമയെ സംബന്ധിച്ചിടത്തോളം, തത്സമയ ഘടകം പ്രയോജനപ്പെടുത്താൻ ഞങ്ങൾ ആഗ്രഹിച്ചു. ഇത് ഒരു ഡോക്യുമെന്ററി സമീപനമാണ്. 2027 ൽ നിങ്ങളുടെ സ്വന്തം ഡിജിറ്റൽ ക്യാമറ ഉപയോഗിച്ച് നിങ്ങൾ പ്രതീകങ്ങൾ പിന്തുടരുന്നതുപോലെ. ”
ഈ ഡോക്യുമെന്ററി സമീപനം ഹാരി പോട്ടർ, ദി പ്രിസൺ ഓഫ് അസ്കാബാൻ, ഗ്രാവിറ്റി തുടങ്ങിയ സിനിമകളിൽ സംവിധായകൻ സഞ്ചരിക്കുന്ന ചിലപ്പോൾ അതിശയകരവും വേറൊരു ലോകവുമായ ക്രമീകരണത്തെ അടിസ്ഥാനമാക്കിയുള്ളതാണ്.
അദ്ദേഹത്തിന്റെ സിനിമകളിൽ, ക്യാമറ ചലനം പ്രതീക വികാരത്തിന്റെ വിപുലീകരണമായി പ്രവർത്തിക്കുന്നു.
ഹാൻഡ്‌ഹെൽഡ്, സ്റ്റെഡിക്കം അല്ലെങ്കിൽ റോബോട്ടിക് ഭുജം ഉപയോഗിച്ചാലും, കാഴ്ചക്കാരനും സ്‌ക്രീൻ പ്രവർത്തനവും തമ്മിൽ തീവ്രവും സഹവർത്തിത്വവുമായ ബന്ധം സൃഷ്ടിക്കാൻ ക്വാറോൺ ഛായാഗ്രഹണ ഉപകരണങ്ങൾ ഉപയോഗിക്കുന്നു.
ക്വാറോൺ ഒരു സസ്യാഹാരിയാണ് 2000 മുതൽ അദ്ദേഹം ലണ്ടനിൽ താമസിക്കുന്നു.
1981 ൽ ജനിച്ച മരിയാന എലിസോണ്ടോയുമായാണ് ക്വാറോണിന്റെ ആദ്യ വിവാഹം.
ഇതിൽ അദ്ദേഹത്തിന് ജോണസ് ക്വാറോൺ എന്ന മകനുണ്ട്.
ഇയർ ഓഫ് ദി നെയിൽ , ഡെസേർട്ടോ എന്നിവയ്ക്ക് പേരുകേട്ട ചലച്ചിത്ര സംവിധായകൻ കൂടിയാണ് ജോണസ് ക്വാറൻ.
2001 മുതൽ 2008 വരെ അൽഫോൻസോ ക്വാറോണിന്റെ രണ്ടാമത്തെ വിവാഹം ഇറ്റാലിയൻ നടിയും ഫ്രീലാൻസ് ജേണലിസ്റ്റുമായ അന്നാലിസ ബുഗ്ലിയാനിയുമായാണ്, അതിൽ അദ്ദേഹത്തിനു രണ്ടു മക്കളുണ്ട്.
എസ്‌പെരാന്തോ ഭാഷയോടുള്ള താൽപ്പര്യവും എസ്‌പെരാന്തോ പ്രസ്ഥാനത്തോടുള്ള പിന്തുണയും അദ്ദേഹം പരസ്യമായി പ്രഖ്യാപിച്ചിട്ടുണ്ട്.
അദ്ദേഹം തന്റെ നിർമ്മാണ കമ്പനിക്ക് എസ്പെരാന്തോ ഫിലിമോജ് എന്ന് പേരിട്ടു.
ഫിലിമോഗ്രാഫി സംവിധാനം ചെയ്ത സവിശേഷതകൾ വർഷം ശീർഷകം വിതരണക്കാരൻ 1991 സലോ കോൺ ടു പരേജ വാർണർ ബ്രദേഴ്സ് 1995 ഒരു ചെറിയ രാജകുമാരി 1998 മികച്ച പ്രതീക്ഷകൾ 20th സെഞ്ചുറി ഫോക്സ് 2001 Y tu mamá también IFC ഫിലിംസ് 2004 ഹാരി പോട്ടറും അസ്കാബാനിലെ തടവുകാരനും വാർണർ ബ്രദേഴ്സ് 2006 ചിൽഡ്രൻ ഓഫ് മെൻ യൂണിവേഴ്സൽ പിക്ചേഴ്സ് 2013 ഗുരുത്വാകർഷണം വാർണർ ബ്രദേഴ്സ് 2018 റോമ നെറ്റ്ഫ്ലിക്സ് അവാർഡുകളും നാമനിർദ്ദേശങ്ങളും ക്വാറന്റെ സിനിമകൾക്ക് ലഭിച്ച അവാർഡുകളും നോമിനേഷനുകളും വർഷം ജോലി അക്കാദമി അവാർഡുകൾ ബാഫ്‌റ്റ അവാർഡുകൾ ഗോൾഡൻ ഗ്ലോബ് അവാർഡുകൾ നാമനിർദ്ദേശങ്ങൾ വിജയിച്ചു നാമനിർദ്ദേശങ്ങൾ വിജയിച്ചു നാമനിർദ്ദേശങ്ങൾ വിജയിച്ചു 1995 ഒരു ചെറിയ രാജകുമാരി 2 2001 Y tu mamá también 1 2 1 2004 ഹാരി പോട്ടറും അസ്കാബാനിലെ തടവുകാരനും 2 4 2006 പുരുഷന്മാരുടെ മക്കൾ 3 3 2 2013 ഗുരുത്വാകർഷണം 10 7 11 6 4 1 2018 റോമ 10 3 7 4 3 2 ആകെ 28 10 27 12 8 3 ഇതും കാണുക എസ്പെരാന്തോ ഫിലിമോജ് ചാ ചാ ഫിലിംസ് മെക്സിക്കോയുടെ സിനിമ അക്കാദമി അവാർഡ് രേഖകളുടെ പട്ടിക കുറിപ്പുകൾ
പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Alfonso Cuarón അൽഫോൻസോ ക്വാറൻ: എ ലൈഫ് ഇൻ പിക്ചേഴ്സ് , ബാഫ്റ്റ വെബ്കാസ്റ്റ്, 27 ജൂലൈ 2007 ↑ ↑ ↑ ↑ ↑ ↑ J.K. Rowling Archived 4 February 2007 at the Wayback Machine .
Accessed 17 January 2007.
↑ ↑ ↑ ↑ ↑ 1 2 ↑ ↑ ↑ ↑ ↑ ↑ ↑ Baftas 2014: Alfonso Cuarón wins best director for Gravity | Film .
theguardian.com.
Retrieved on 2014-05-22.
↑ ↑ ↑ കുറിപ്പുകൾ
അൽഫാൽഫ ഇംഗ്ലീഷ് വിലാസം https://ml.wikipedia.org/wiki/Alfalfa
ലുസേൺ എന്നുമറിയപ്പെടുന്ന അൽഫാൽഫ ( മെഡികാഗോ സറ്റൈവ ), പീ കുടുബമായ ഫാബേസീയിലെ ബഹുവർഷച്ചെടിയായ സപുഷ്പികളുടെ ഒരു സ്പീഷീസാണ്.